15. ΝΟΜΟΣ υπ’ αριθ. 2821 της 10/17 Απρ. 1954 (ΦΕΚ Α΄ 76)  Περί αποκαταστάσεως μονίμων υπαλλήλων Κρατικού Εργοστασίου Αεροπλάνων, απολυθέντων δυνάμει της υπ’ αριθ. 26/1945 Συντακτικής Πράξεως. Άρθρον μόνον.-1.Μόνιμοι δημόσιοι υπάλληλοι παρά τω Κρατικώ Εργοστασίω Αεροπλάνων, απολυθέντες της Υπηρεσίας, δυνάμει της υπ’ αριθ. 26/1945 Συντακτικής Πράξεως,αποκαθίστανται εις τας θέσεις των, εφ’ όσον απηλλάγησαν δια βουλεύματος της κατ’ αυτών ασκηθείσης ποινικής διώξεως επί τη πράξει ταύτη και υπηρετούσι κατά την δημοσίευσιν του παρόντος Νόμου ως ημερομίσθιοι υπάλληλοι παρά τω Κ.Ε.Α. ή τη Σχολή Αεροπορίας. 2.Η κατά την προηγουμένην παράγραφον αποκατάστασις ενεργείται δια Β.Δ/τος προκαλουμένου υπό του επί της Εθνικής Αμύνης Υπουργού, μετά σύμφωνον απόφασιν του αρμοδίου Υπηρεσιακού Συμβουλίου. 3.Ο χρόνος καθ’ ον οι κατά τας διατάξεις του παρόντος άρθρου αποκαθιστάμενοι παρέμειναν εκτός υπηρεσίας ή εν υπηρεσία, αλλά ουχί ως μόνιμοι, λογίζεται ως χρόνος ενεργού πραγματικής υπηρεσίας δι’ απάσας εν γένει τας περιπτώσεις, πλην της απολήψεως αποδοχών. Οι κατά τα άνω αποκαθιστάμενοι δύνανται να προάγωνται, κατόπιν γνώμης των οικείων κατά τον Υπαλληλικόν Κώδικα Υπηρεσιακών Συμβουλίων, εις βαθμούς, ους οι νεώτεροί των εν τω ιδίω Κλάδω ή ειδικότητι κατέλαβον υπηρεσιακώς και αφ’ ης προήχθησαν ούτοι. 4.Η ισχύς του παρόντος Νόμου άρχεται από της δημοσιεύσεως αυτού δια της Εφημερίδος της Κυβερνήσεως.   